钦定古今图书集成/明伦汇编/氏族典/第056卷 > 徐豁
## 钦定古今图书集成/明伦汇编/氏族典/第056卷 > 徐豁

按《宋书徐豁传》，“豁字万同，东莞姑幕人也。父邈，晋太
子左卫率。豁晋安帝隆安末，为太学博士，桓元辅政，
免豁官。元败，以为秘书郎，尚书仓部郎，右军何无忌
功曹，仍为镇南参军。又祠部永世令，建武司马，中军
参军，尚书左丞。永初初，为徐羡之镇军司马，尚书左
丞，山阴令。历二丞三邑，精练明理，为一世所推。元嘉”
初，为始兴太守，在郡著绩。太祖嘉之，五年，以为持节、
督广交二州诸军事、宁远将军、平越中郎将、广州刺
史。未拜卒。